pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.ชื่นชมคลินิกหมอครอบครัว รพ.สต.ป่างิ้ว จ.เชียงราย ลดแออัดโรงพยาบาลใหญ่
วันจันทร์ที่ 29 ตุลาคม 2561
รมว.สธ.ชื่นชมคลินิกหมอครอบครัว รพ.สต.ป่างิ้ว จ.เชียงราย ลดแออัดโรงพยาบาลใหญ่
รัฐมนตรีว่าการกระทรวงสาธารณสุข   ชื่นชมคลินิกหมอครอบครัวโรงพยาบาลส่งเสริมสุขภาพ ตําบลป่างิ้ว   อ.เวียงป่าเป้า จ.เชียงราย ดูแลผู้ป่วยโรคเรื้อรัง ติดตามดูแลผู้ป่วยติดบ้านติดเตียงต่อเนื่องที่บ้าน ลดแออัด ลดค่าใช้จ่ายเดินทางไปรักษาในโรงพยาบาลใหญ่
รัฐมนตรีว่าการกระทรวงสาธารณสุข ชื่นชมคลินิกหมอครอบครัวโรงพยาบาลส่งเสริมสุขภาพ ตําบลป่างิ้ว อ.เวียงป่าเป้า จ.เชียงราย ดูแลผู้ป่วยโรคเรื้อรัง ติดตามดูแลผู้ป่วยติดบ้านติดเตียงต่อเนื่องที่บ้าน ลดแออัด ลดค่าใช้จ่ายเดินทางไปรักษาในโรงพยาบาลใหญ่
เช้าวันนี้ (29 ตุลาคม 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข เป็นประธานเปิดคลินิกหมอครอบครัวโรงพยาบาลส่งเสริมสุขภาพตําบลป่างิ้ว หรือ PCC รพ.สต.ป่างิ้ว อ.เวียงป่าเป้า จ.เชียงราย ศาสตราจารย์คลินิก เกียรติคุณ นายแพทย์ปิยะสกล กล่าวว่า รัฐบาล ให้ความสําคัญกับการพัฒนาระบบบริการปฐมภูมิ ซึ่งมีโรงพยาบาลส่งเสริมสุขภาพตําบล (รพ.สต.) ทํางานร่วมกับคณะกรรมการพัฒนาคุณภาพชีวิตระดับอําเภอ และทีมหมอครอบครัวที่มีแพทย์เวชศาสตร์ครอบครัวและทีมสหวิชาชีพให้การดูแลประชาชนใกล้ชิด ประชาชนได้รับบริการขั้นพื้นฐานที่คลินิกหมอครอบครัวใกล้บ้าน สะดวก รวดเร็ว ลดความแออัดในโรงพยาบาลใหญ่ โดยเฉพาะการดูแลผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง
สําหรับคลินิกหมอครอบครัว รพ.สต.ป่างิ้ว เป็น PCC ต้นแบบเขตชนบทปี 2561 ผ่านเกณฑ์มาตรฐาน รพ.สต.ติดดาวระดับ 5 ดาว มีการจัดบริการตามหลักเวชศาสตร์ครอบครัว มีแพทย์เวชศาสตร์ครอบครัวจากโรงพยาบาลเวียงป่าเป้าออกตรวจรักษา ให้บริการทุกกลุ่มวัย มีคลินิกโรคไม่ติดต่อเรื้อรัง ดูแลผู้ป่วยเบาหวาน ความดันโลหิตสูงที่ควบคุมให้อยู่ในเกณฑ์ปกติได้ ในปี 2561 PCC รพ.สต.ป่างิ้วให้บริการผู้ป่วยในเขตพื้นที่ร้อยละ 87 ผู้ป่วยโรคไม่ติดต่อเรื้อรังร้อยละ 77.8 ดูแลผู้ป่วยติดบ้านติดเตียงทั้ง 16 รายต่อเนื่อง โดยทีมหมอครอบครัวและทีมสหวิชาชีพ
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า ขณะนี้ ทั่วประเทศมีคลินิกหมอครอบครัว (Primary Care Cluster : PCC) จํานวน 1,170 แห่ง ในปีงบประมาณ 2562 จะจัดตั้งเพิ่มอีก 364 แห่งตามจํานวนแพทย์เวชศาสตร์ครอบครัว เน้นคุณภาพให้มีต้นแบบของแต่ละเขตเพื่อเป็นพี่เลี้ยงให้กับคลินิกหมอครอบครัว
ในเขต พัฒนารูปแบบมาตรฐานบริการ จัดทําคู่มือแนวทางการดําเนินงาน พัฒนาแอปพลิเคชัน H4U สําหรับประชาชนรู้ข้อมูลสุขภาพของตนเอง โปรแกรมจัดการข้อมูลสุขภาพสําหรับเจ้าหน้าที่ พัฒนาหลักสูตรอบรมสหวิชาชีพของทีมหมอครอบครัวและอบรมแพทย์เวชศาสตร์ครอบครัว ซึ่งโรงพยาบาลเชียงรายประชานุเคราะห์เป็นแหล่งฝึกอบรมแพทย์เวชศาสตร์ครอบครัว ที่ผ่านการรับรองจากราชวิทยาลัยแพทย์เวชศาสตร์ครอบครัวแห่งประเทศไทย สามารถผลิตแพทย์เวชศาสตร์ครอบครัวได้อย่างต่อเนื่อง ปัจจุบันมีแพทย์ผู้เชี่ยวชาญด้านเวชศาสตร์ครอบครัว 9 คน อยู่ระหว่างฝึกอบรมอีก 21 คน โดยจังหวัดเชียงรายมีประชากร 1.1 ล้านคนควรมีทีมหมอครอบครัว 107 ทีม ซึ่งปัจจุบันมีเพียง 19 ทีม จึงต้องเร่งผลิตแพทย์เวชศาสตร์ครอบครัวให้ได้ตามเป้าหมายที่ตั้งไว้
**************************** 29 ตุลาคม 2561
รัฐบาลไทย-ข่าวทำเนียบรัฐบาล-๕ เมษายน วันคล้ายวันประสูติ ทูลกระหม่อมหญิงอุบลรัตนราชกัญญา สิริวัฒนาพรรณวดี
วันอาทิตย์ที่ 5 เมษายน 2563
๕ เมษายน วันคล้ายวันประสูติ ทูลกระหม่อมหญิงอุบลรัตนราชกัญญา สิริวัฒนาพรรณวดี
ควรมิควรแล้วแต่จะโปรด
ข้าพระพุทธเจ้า ข้าราชการ พนักงานราชการ และลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-กองส่งเสริมเทคโนโลยีความปลอดภัยโรงงานอำนวยความสะดวกแก่ผู้ประกอบการในสถานการณ์การแพร่ระบาด COVID-19 [กระทรวงอุตสาหกรรม]
วันพุธที่ 15 เมษายน 2563
กองส่งเสริมเทคโนโลยีความปลอดภัยโรงงานอํานวยความสะดวกแก่ผู้ประกอบการในสถานการณ์การแพร่ระบาด COVID-19 [กระทรวงอุตสาหกรรม]
กองส่งเสริมเทคโนโลยีความปลอดภัยโรงงานอํานวยความสะดวกแก่ผู้ประกอบการในสถานการณ์การแพร่ระบาด COVID-19
กองส่งเสริมเทคโนโลยีความปลอดภัยโรงงานอํานวยความสะดวกแก่ผู้ประกอบการในสถานการณ์การแพร่ระบาดCOVID-19
การขึ้นหรือต่ออายุทะเบียนบุคลากรด้านความปลอดภัย
ผู้ประกอบการสามารถยื่นเอกสารทางไปรษณีย์
โดยจ่าหน้าซอง
เรียน ผู้อํานวยการกองส่งเสริมเทคโนโลยีความปลอดภัยโรงงาน
กองส่งเสริมเทคโนโลยีความปลอดภัยโรงงาน
กรมโรงงานอุตสาหกรรม
75/6ถนนพระรามที่6แขวงทุ่งพญาไท
เขตราชเทวี กรุงเทพมหานคร10400
•ติดต่องานด้านหม้อน้ําและหม้อต้ม : คุณประสงค์ มาลากุล087-686-4251
e-mail : prasong.m@diw.mail.go.th
•ติดต่องานด้านก๊าซอุตสาหกรรม : คุณกัญญารัตน์ ชัยชิตาทร089-083-9298
e-mail : kanyarat.c@diw.mail.go.th
•ติดต่องานบริการด้านความปลอดภัยเรื่องอื่น ๆ0 2202 4216โทรสาร0 2354 3392
เว็บบอร์ดhttp://oaep.diw.go.th/webboard
รัฐบาลไทย-ข่าวทำเนียบรัฐบาล-ทส.มอบรางวัลเกียรติคุณแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจำปี 2561 (EIA Monitoring Awards 2018)
วันศุกร์ที่ 21 ธันวาคม 2561
ทส.มอบรางวัลเกียรติคุณแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561 (EIA Monitoring Awards 2018)
ทส.มอบรางวัลเกียรติคุณแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561 (EIA Monitoring Awards 2018)
ทส.มอบรางวัลเกียรติคุณแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561 (EIA Monitoring Awards 2018)
วันนี้ (21 ธันวาคม 2561) เวลา 10.00 น. กระทรวงทรัพยากรธรรมชาติและสิ่งแวดล้อม จัดพิธีมอบรางวัลแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561 (EIA Monitoring Awards 2018) ซึ่งปีนี้เป็นครั้งที่ 16 โดยในปี 2561 คณะกรรมการพิจารณาคัดเลือกและมอบรางวัลแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ได้กําหนดให้มีการพิจารณาคัดเลือกจากโครงการประเภท อุตสาหกรรม ปิโตรเคมี และเหมืองแร่ ซึ่งมีโครงการที่สมัครเข้ารับการคัดเลือก จํานวนทั้งสิ้น 43 โครงการ มีโครงการที่มีคุณสมบัติผ่านเกณฑ์ของคณะกรรมการฯ กําหนดไว้ จํานวน 38 โครงการ ประกอบด้วย
-รางวัลยอดเยี่ยม จํานวน 12 โครงการ ได้แก่ ประเภทเหมืองแร่ 8 โครงการ ประเภทอุตสาหกรรม 3 โครงการ และประเภทปิโตเคมี 1 โครงการ
- รางวัลดีเด่น จํานวน 18 โครงการ และ
- รางวัลชมเชย จํานวน 8 โครงการ
ในการจัดงานดังกล่าว ได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวปาฐกถาเกี่ยวกับการปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561
และเป็นประธานในการมอบโล่รางวัลเกียรติคุณพร้อมไปรษณียบัตรแก่โครงการที่ปฏิบัติตามมาตรการในการรายงานการวิเคราะห์ผลกระทบสิ่งแวดล้อม ประจําปี 2561 (EIA Monitoring Awards 2018) ณ โรงแรมอนันตรา ริเวอร์ไซค์ กรุงเทพ รีสอร์ท
โครงการปฏิบัติตามมาตรการในการรายงานการวิเคราะห์ผลกระทบสิ่งแวดล้อมมีวัตถุประสงค์หลัก คือ
1.เพื่อส่งเสริม สนับสนุนให้ผู้ประกอบการหรือผู้ที่เกี่ยวข้องกับโครงการพัฒนาต่างๆ ทั้ง หน่วยงานภาครัฐ รัฐวิสาหกิจ และภาคเอกชน ปฏิบัติตามมาตรการด้านสิ่งแวดล้อมตามที่กําหนดไว้ในรายงานการวิเคราะห์ผลกระทบสิ่งแวดล้อมอย่างต่อเนื่องและมีประสิทธิภาพ
2. เพื่อเป็นการสร้างแรงจูงใจ ตลอดจนยกย่องเชิดชูเกียรติสถานประกอบการหรือโครงการที่ปฏิบัติตามมาตรการด้านสิ่งแวดล้อมดีเด่น ให้เป็นแบบอย่างแก่ผู้ประกอบการโครงการอื่นๆได้ปฏิบัติตาม และเป็นการประชาสัมพันธ์ให้สาธารณชนทั่วไปได้ทราบและเห็นความสําคัญของการป้องกันและลดผลกระทบสิ่งแวดล้อมอย่างจริงจัง
รัฐบาลไทย-ข่าวทำเนียบรัฐบาล- ​กกจ. เผยยอดหางาน ช่วงโควิด-19 [กระทรวงแรงงาน]
วันพฤหัสบดีที่ 28 พฤษภาคม 2563
​กกจ. เผยยอดหางาน ช่วงโควิด-19 [กระทรวงแรงงาน]
นายสุชาติ พรชัยวิเศษกุล อธิบดีกรมการจัดหางาน เผย การให้บริการจัดหางานช่วงสถานการณ์การแพร่ระบาดของโรคโควิด-19 (เมษายน-พฤษภาคม 2563)
มีประชาชนใช้บริการจัดหางานของกรมการจัดหางาน รวม 52,339 คน เป็นการใช้บริการที่ศูนย์บริการจัดหางานเพื่อคนไทย (Smart Job Center) หรือสํานักงานจัดหางานจังหวัดทั่วประเทศ 37,456 คน และใช้บริการสมัครงานผ่านเว็บไซต์ 14,883 คน สามารถทําให้คนไทยมีงานทําแล้ว รวม 29,704 คน เป็นการบรรจุงานให้กับผู้ใช้บริการที่ศูนย์ฯ 26,319 คน และผู้ใช้บริการผ่านเว็บไซต์ 3,385 คน ตลอดจนให้คําปรึกษา แนะแนวอาชีพ และแนะนําการประกอบอาชีพอิสระ
ขณะเดียวกัน ได้เดินหน้าปรับปรุงระบบขึ้นทะเบียนและรายงานตัวผู้ประกันตนกรณีว่างงานผ่านอินเตอร์เน็ต (Empui) เพื่อรองรับความต้องการสมัครงานของผู้ประกันตนกรณีว่างงาน โดยเชื่อมโยงข้อมูลกับระบบอิเล็กทรอนิกส์ Smartjob เพื่อทําการจับคู่ข้อมูล(Matching) ตําแหน่งงานว่างกับผู้ประกันตนกรณีว่างงานที่ต้องการหางานในระบบ ให้เกิดการจ้างงานได้มากที่สุด
สําหรับ ประชาชนที่ต้องการหางานทํา กรมการจัดหางานมีช่องทางการให้บริการหลายช่องทาง คือ ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 ศูนย์บริการจัดหางานเพื่อคนไทย (Smart Job Center) หรือทางเว็บไซต์ smartjob.doe.go.th นอกจากนี้ ยังสามารถติดต่อสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมส่งเสริมการปกครองท้องถิ่นชี้แจง กรณีการคัดค้านการออกคำสั่ง “ห้ามรถฉุกเฉินขององค์กรปกครองส่วนท้องถิ่นรับผู้ป่วยกลับบ้าน”
วันศุกร์ที่ 26 ตุลาคม 2561
กรมส่งเสริมการปกครองท้องถิ่นชี้แจง กรณีการคัดค้านการออกคําสั่ง “ห้ามรถฉุกเฉินขององค์กรปกครองส่วนท้องถิ่นรับผู้ป่วยกลับบ้าน”
กรมส่งเสริมการปกครองท้องถิ่นชี้แจง กรณีการคัดค้านการออกคําสั่ง “ห้ามรถฉุกเฉินขององค์กรปกครองส่วนท้องถิ่นรับผู้ป่วยกลับบ้าน”
เมื่อวันที่ 19 ตุลาคม 2561 นายสุทธิพงษ์ จุลเจริญ อธิบดีกรมส่งเสริมการปกครองท้องถิ่นกระทรวงมหาดไทย ชี้แจงประเด็นการคัดค้านการออกคําสั่ง “ห้ามรถฉุกเฉินขององค์กรปกครองส่วนท้องถิ่นรับผู้ป่วยกลับบ้าน” ดังนี้
1. การดําเนินการขององค์กรปกครองส่วนท้องถิ่น (อปท.) ต้องเป็นไปตามพระราชบัญญัติการแพทย์ฉุกเฉิน พ.ศ. 2551 ซึ่งกําหนดไว้ว่า “ผู้ป่วยฉุกเฉิน” คือ บุคคลซึ่งได้รับบาดเจ็บหรือมีอาการป่วยกะทันหัน ซึ่งเป็นภยันตรายต่อการดํารงชีวิต หรือการทํางานของอวัยวะสําคัญ จําเป็นต้องได้รับการประเมินการจัดการ และการบําบัดรักษาอย่างทันท่วงที เพื่อป้องกันการเสียชีวิตหรือการรุนแรงขึ้นของการบาดเจ็บหรือการป่วยนั้น นั่นคือรถฉุกเฉินของ อปท. มีวัตถุประสงค์การใช้เพื่อช่วยเหลือผู้ป่วยที่ฉุกเฉินจริง ๆ เท่านั้น ดังนั้น หาก อปท. นํารถฉุกเฉินซึ่งมีอยู่เพียงคันเดียวไปให้บริการรับส่งผู้ป่วยตามนัด ซึ่งในปัจจุบันมี อปท. หลายแห่ง ได้ให้บริการรับส่งประชาชนในท้องถิ่นในการเดินทางไปพบแพทย์ตามใบนัดที่กําหนดวันเวลาไว้แล้ว ซึ่งไม่ได้เป็นกรณีฉุกเฉินแต่อย่างใด และหากเกิดมีผู้ป่วยฉุกเฉินก็จะทําให้ไม่มีรถฉุกเฉินให้บริการ ซึ่งอาจส่งผลให้ผู้ป่วยฉุกเฉินเสียชีวิตได้ ประกอบกับปัจจุบันได้มี อปท. ถูกหน่วยตรวจสอบทักท้วงและเรียกเงินคืน กรณีนํารถฉุกเฉินไปใช้ผิดวัตถุประสงค์ ซึ่งไม่เป็นไปตามกฎหมายว่าด้วยการแพทย์ฉุกเฉิน
2. กรณีที่องค์กรปกครองส่วนท้องถิ่น (อปท.) นํารถฉุกเฉินไปส่งผู้ป่วยฉุกเฉินที่โรงพยาบาลแล้ว ก็ถือว่าเสร็จสิ้นภารกิจ หาก อปท. จะนํารถฉุกเฉินรับผู้ป่วยอื่นที่อยู่ที่โรงพยาบาลนั้นกลับบ้าน ก็สามารถทําได้ เนื่องจากรถฉุกเฉินของ อปท. จะต้องเดินทางกลับอยู่แล้ว แต่จะต้องไม่ใช่กรณีอยู่พักรักษาตัวจนหายป่วยสามารถกลับบ้านได้แล้ว องค์กรปกครองส่วนท้องถิ่นถึงจัดรถไปรับกลับบ้าน
3. กรณีที่ผู้ป่วยนั้นเป็นผู้ที่ยากไร้ หรือผู้ป่วยติดเตียง อปท. ก็สามารถให้การช่วยเหลือได้ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ. 2560 โดยผู้ป่วยที่ยากไร้สามารถขอรับการสงเคราะห์จาก อปท. ในการเดินทางไปโรงพยาบาลตามใบนัดของแพทย์ ซึ่ง อปท. ก็สามารถให้ความช่วยเหลือในการรับส่งผู้ป่วยดังกล่าวได้
----------------------
รัฐบาลไทย-ข่าวทำเนียบรัฐบาล-รัฐบาลปลื้ม องค์กรต่างชาติตบเท้ายกระดับความพร้อมด้านไอซีทีไทย ขึ้นแท่น 1 ใน 4 อาเซียน
วันพุธที่ 19 ตุลาคม 2559
รัฐบาลปลื้ม องค์กรต่างชาติตบเท้ายกระดับความพร้อมด้านไอซีทีไทย ขึ้นแท่น 1 ใน 4 อาเซียน
รัฐบาลปลื้ม องค์กรต่างชาติตบเท้ายกระดับความพร้อมด้านไอซีทีไทย ขึ้นแท่น 1 ใน 4 อาเซียน ชี้ใช้เทคโนโลยีดิจิทัลเปลี่ยนผ่านประเทศ จัดตั้งศูนย์ดิจิทัลชุมชน สร้างแม่ค้าท้องถิ่นให้เป็นนักการตลาดออนไลน์
วันนี้ (3ก.ย.59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ผลจากการที่รัฐบาลผลักดันการพัฒนาดิจิทัลเพื่อยกระดับเศรษฐกิจและสังคมของประเทศในหลายรูปแบบ เช่น พัฒนาโครงการพื้นฐานดิจิทัลให้ครอบคลุมทั่วประเทศ ขับเคลื่อนเศรษฐกิจด้วยเทคโนโลยีดิจิทัล ปรับเปลี่ยนภาครัฐสู่การเป็นรัฐบาลดิจิทัล จัดตั้งสถาบันพัฒนาบุคลากรด้านดิจิทัลภาครัฐ ฯลฯ นั้น
“หน่วยงานระดับโลกทั้งองค์การสหประชาติ เวิลด์ อีโคโนมิก ฟอรั่ม และมหาวิทยาลัยวาเซดะแห่งญี่ปุ่น ได้จัดอันดับความพร้อมด้านไอซีทีของไทยดีขึ้น โดยเฉพาะสหประชาชาติได้ประเมินว่า ไทยได้พัฒนางานด้านรัฐบาลอิเล็กทรอนิกส์อย่างจริงจัง ทําให้ในปี 2559 สามารถก้าวขึ้นไปอยู่ในอันดับที่ 77 จากทั้งหมด 193 ประเทศ เลื่อนขึ้นจากปี 2557 ถึง 25 อันดับ และเป็นลําดับที่ 4 ของอาเซียน”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ให้ความสําคัญอย่างมากกับการใช้เทคโนโลยีและนวัตกรรม โดยเฉพาะเทคโนโลยีดิจิทัล ในการเปลี่ยนผ่านประเทศทั้งเศรษฐกิจและสังคมไปสู่ยุค 4.0 เพื่อให้ไทยหลุดพ้นจากประเทศรายได้ปานกลางเป็นประเทศที่มีรายได้สูง และคนไทยมีฐานะความเป็นอยู่ที่ดีขึ้น
“รัฐบาลมีแผนการพัฒนารัฐบาลดิจิทัล ครอบคลุมทั้งระดับประเทศและระดับชุมชน โดยในระดับชุมชนนั้น ขณะนี้ได้เร่งจัดตั้งศูนย์ดิจิทัลชุมชน ให้เป็นแหล่งเรียนรู้แก่ประชาชน ในการประยุกต์ใช้เทคโนโลยีดิจิทัลเพื่อพัฒนาอาชีพ สร้างรายได้ เช่น เปิดสอนการทําแฟนเพจประชาสัมพันธ์สินค้าท้องถิ่น อบรมการใช้สมาร์ทโฟนเพื่อการค้าขายออนไลน์ ฯลฯ”
ที่ผ่านมา มีการจัดตั้งศูนย์ดิจิทัลชุมชนต้นแบบขึ้นมาแล้ว 2 แห่ง คือ ศูนย์ดิจิทัลชุมชนสถาบันพัฒนาเยาวสตรี อ.แม่ริม จ.เชียงใหม่ และศูนย์ดิจิทัลชุมชนตําบลบ้านโต้น อ.พระยืน จ.ขอนแก่น ด้วยความร่วมมือระหว่างกระทรวงไอซีที กศน. และบริษัทดีแทค ตามแนวทางประชารัฐ
โดยมีผู้จบหลักสูตรแล้วหลายรุ่น สามารถสร้างร้านค้าออนไลน์ขายสินค้าท้องถิ่นหลายประเภท ทั้งอาหาร งานฝีมือ ผลิตภัณฑ์ชุมชน เช่น ร้านส้มตํา ร้านผักผลไม้ ฯลฯ ช่วยเพิ่มรายได้มากขึ้นหลายเท่าตัว และขยายตลาดได้กว้างขวางขึ้น ไม่จํากัดอยู่แต่เฉพาะในท้องถิ่นเท่านั้น
ทั้งนี้ รัฐบาลมีแผนที่จะเปิดศูนย์ดิจิทัลชุมชนต้นแบบในภาคกลาง ภาคใต้ และพื้นที่อื่น ๆ ที่มีศักยภาพ เพื่อส่งเสริมการพัฒนาชุมชนท้องถิ่นด้วยเทคโนโลยีดิจิทัลอย่างต่อเนื่องต่อไป
__________
สํานักโษก
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ร่วมปลูก "ต้นรวงผึ้ง" ภายใต้โครงการปลูกพรรณไม้ประจำพระองค์เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูรเนื่องในโอกาสวันเฉลิมพระชนมพร
วันพุธที่ 11 กรกฎาคม 2561
กระทรวงเกษตรและสหกรณ์ ร่วมปลูก "ต้นรวงผึ้ง" ภายใต้โครงการปลูกพรรณไม้ประจําพระองค์เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูรเนื่องในโอกาสวันเฉลิมพระชนมพร
กระทรวงเกษตรและสหกรณ์ ร่วมปลูก "ต้นรวงผึ้ง" ภายใต้โครงการปลูกพรรณไม้ประจําพระองค์เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูรเนื่องในโอกาสวันเฉลิมพระชนมพรรษา 66 พรรษา
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ดําเนินโครงการปลูกพรรณไม้ประจําพระองค์เพื่อเฉลิมพระเกียรติเนื่องในโอกาสวันเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูรเพื่อเทิดพระเกียรติและเป็นสัญลักษณ์แทนพระองค์ท่านที่มีต่อวงการเกษตรไทย โดยเป็นการร่วมมือของกระทรวงเกษตรและสหกรณ์ และหน่วยงานในสังกัดกระทรวงเกษตรและสหกรณ์ อีกทั้งยังเป็นการปลูกฝังจิตสํานึกให้เจ้าหน้าที่และราษฎรในส่วนกลางและส่วนภูมิภาคมีใจรักต้นไม้ ปลูกต้นไม้เพื่อเพิ่มพื้นที่สีเขียวและความสวยงามในพื้นที่ ซึ่งมีเป้าหมายให้ดําเนินการปลูก "ต้นรวงผึ้ง" พรรณไม้ประจําพระองค์สมเด็จพระเจ้าอยู่หัว ในกระทรวงเกษตรและสหกรณ์และทุกหน่วยงานในสังกัดกระทรวงฯ 24 หน่วยงาน รวมทั้งสิ้น 1,066 ต้น
“สมเด็จพระเจ้าอยู่หัวมหาวชิราลงกรณบดินทรเทพยวรางกูร ทรงตระหนักในความสําคัญของการเกษตร ซึ่งเป็นหัวใจหลักของด้านเศรษฐกิจของชาติ ทรงมีพระราชดําริจัดตั้งโครงการคลินิกเกษตรเคลื่อนที่ในพระราชานุเคราะห์ตั้งแต่พุทธศักราช 2545 โดยโครงการคลินิกเกษตรเคลื่อนที่ฯ สามารถช่วยในการแก้ไขปัญหาด้านการผลิตทางเกษตรได้อย่างรวดเร็วและทันเหตุการณ์ตามความต้องการของเกษตรกร และความเหมาะสมของพื้นที่ รวมไปถึงการเสริมสร้างความรู้และฝึกอบรมถ่ายทอดเทคโนโลยีการเกษตรหรือนวัตกรรมที่เหมาะสมแก่เกษตรกร ด้วยความร่วมมือจากหลายหน่วยงาน ทั้งเรื่องการให้คําปรึกษา ตรวจวิเคราะห์และวินิจฉัย และให้บริการโดยการใช้อุปกรณ์และเครื่องมือทางห้องปฏิบัติการ เพื่อช่วยเหลือราษฎรในท้องถิ่นให้ได้มีเทคโนโลยีการเกษตรแผนใหม่ และนําไปปรับปรุงงานเกษตรกรรมให้ได้ผลผลิตมากขึ้นสามารถเลี้ยงตัวเองได้อย่างยั่งยืน” นายกฤษฎา กล่าว
อย่างไรก็ตาม กระทรวงเกษตรและสหกรณ์มุ่งหวังให้ข้าราชการสังกัดกระทรวงเกษตรฯทั้งส่วนกลาง ส่วนภูมิภาค รวมถึงราษฎรที่เข้าร่วมโครงการปลูกพรรณไม้ประจําพระองค์เพื่อเฉลิมพระเกียรติฯ ได้น้อมรําลึกในพระมหากรุณาธิคุณ และแสดงความจงรักภักดีแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสมหามงคลเฉลิมพระชนมพรรษา 66 พรรษา วันที่ 28 กรกฎาคม 2561 และเพื่อให้ราษฎรในส่วนกลางและส่วนภูมิภาคมีใจรักต้นไม้ ปลูกต้นไม้เพื่อเพิ่มพื้นที่สีเขียวและความสวยงามในพื้นที่สาธารณะในเขตชุมชนต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สมอ. โชว์ผลงาน 9 เดือน ทะลุเป้า หลังลุยตรวจอย่างเข้มงวดมาโดยตลอด
วันศุกร์ที่ 23 สิงหาคม 2562
สมอ. โชว์ผลงาน 9 เดือน ทะลุเป้า หลังลุยตรวจอย่างเข้มงวดมาโดยตลอด
​สมอ. โชว์ผลงาน 9 เดือน ออกใบอนุญาตกว่า 7,400 ฉบับ พบผู้ประกอบการทําผิดกฎหมายลดลงกว่าเท่าตัว หลังลุยตรวจอย่างเข้มงวด
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ยังคงเดินหน้าเพิ่มประสิทธิภาพการทํางานเพื่ออํานวยความสะดวกให้ผู้ประกอบการอย่างต่อเนื่อง เพื่อสร้างบรรยากาศให้เอื้อต่อการลงทุน สร้างความมั่นใจให้กับนักลงทุน ตามนโยบายรัฐบาล Thailand 4.0 อีกทั้งเร่งแก้ปัญหาสินค้าไม่ได้มาตรฐานในท้องตลาดให้แก่ประชาชนอย่างต่อเนื่อง โดยผลการดําเนินงานรอบ 9 เดือน ตั้งแต่เดือนตุลาคม 2561 – มิถุนายน 2562 ที่ สมอ. เพิ่มความเข้มข้นในการตรวจตราสินค้าในท้องตลาด ซึ่งเป็นภารกิจสําคัญในด้านการคุ้มครองผู้บริโภค พบว่ามีผู้ประกอบการมาขอใบอนุญาตเพิ่มขึ้นเป็นจํานวน 7,437 ฉบับ เมื่อเปรียบเทียบกับผลงาน 9 เดือนของปีที่ผ่านมา มีจํานวนเพิ่มขึ้น 2,585 ฉบับ คิดเป็น 54.63% นอกจากนี้ ยังพบอีกว่ามีผู้ประกอบการทําผิดกฎหมายลดลงกว่าเท่าตัว เห็นได้จากมูลค่าการยึดอายัดผลิตภัณฑ์และการทําผลิตภัณฑ์อุตสาหกรรมที่ยึดอายัดไว้ให้สิ้นสภาพ โดยปี 2561 มีผู้กระทําความผิดจํานวน 175 ราย มูลค่าการยึดอายัด 2,066.6671 ล้านบาท และปี 2562 มีผู้กระทําความผิดจํานวน 74 ราย มูลค่าการยึดอายัด 1,430.8958 ล้านบาท ลดลง 635.7713 ล้านบาท และมีผู้กระทําความผิดลดลงถึง 101 ราย ทั้งนี้ เป็นผลมาจากที่ สมอ. ดําเนินการอย่างเข้มงวดกับผู้ประกอบการที่ละเมิดกฎหมาย โดยจัดตั้งทีมเฉพาะกิจด้านการปราบปรามสินค้าที่ไม่ได้มาตรฐาน ลงตรวจสอบอย่างเข้มข้นในท้องตลาด และร้านค้าออนไลน์ด้วย
​นอกจากนี้ ยังได้มีการปรับปรุงแก้ไขกฎหมายเพื่อให้มีความทันสมัย สอดคล้องกับสถานการณ์และนโยบายรัฐบาลที่จะลดขั้นตอนการทํางาน เพื่ออํานวยความสะดวกให้ผู้ประกอบการในการดําเนินธุรกิจตามนโยบาย Ease of Doing Business ของรัฐบาล ซึ่งได้มีการเพิ่มโทษสําหรับผู้ทํา นําเข้า และจําหน่ายผลิตภัณฑ์ที่เป็นมาตรฐานบังคับด้วย เป็นอีกเหตุผลหนึ่งที่ทําให้ผู้ประกอบการกระทําความผิดลดลงอย่างเห็นได้ชัด
​​
​เลขาธิการ สมอ. กล่าวเพิ่มเติมอีกว่า “จากผลการดําเนินการดังกล่าว ทําให้ผู้ประกอบการไทยมีจิตสํานึกในเรื่องคุณภาพมาตรฐานมากขึ้น ซึ่งมีส่วนสําคัญในการยกระดับประสิทธิภาพการผลิต สามารถพัฒนาอุตสาหกรรมให้มีผลิตภาพ (Productivity) เพิ่มสูงขึ้น และเพิ่มมูลค่าผลผลิต ซึ่งเป็นสัญญาณที่ดีในการสร้างบรรยากาศธุรกิจที่เอื้อต่อการลงทุน สร้างความมั่นใจให้กับนักลงทุน และดึงดูดนักลงทุนให้เข้ามาลงทุนในประเทศไทยมากขึ้น โดยไม่ย้ายฐานการผลิตไปยังประเทศเพื่อนบ้าน”
รัฐบาลไทย-ข่าวทำเนียบรัฐบาล-นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่าง พ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจำปี 2564
วันอังคารที่ 2 มิถุนายน 2563
นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่าง พ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจําปี 2564
นายกรัฐมนตรียืนยันยังไม่หารือเรื่อง “วันหยุดชดเชยวันสงกรานต์” พร้อมเดินทางไปรัฐสภาเพื่อชี้แจงร่าง พ.ร.บ. โอนงบประมาณรายจ่าย พ.ศ. 2563 และร่างพ.ร.บ. งบประมาณรายจ่ายประจําปี 2564
วันนี้ (2 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยืนยันว่ายังไม่มีการหารือเรื่องวันหยุดชดเชยวันสงกรานต์ และขอให้ติดตามสถานการณ์การแพร่ระบาดของเชื้อไวรัสโควิด-19 ก่อน พร้อมตอบคําถามสื่อมวลชน สรุปสาระสําคัญ ดังนี้
นายกรัฐมนตรีชี้แจงว่า ได้สั่งการให้หน่วยงานความมั่นคง สาธารณสุขและหน่วยงานในท้องถิ่น ดูแลความเรียบร้อยหลังการผ่อนคลายมาตรการ ระยะ 3 เพื่อเตรียมสู่การผ่อนคลายมาตรการในระยะที่ 4 ต่อไป พร้อมกล่าวชื่นชมบุคลากรทางการแพทย์และทุกภาคส่วนทั้งเจ้าหน้าที่ตํารวจ ทหาร ที่เสียสละในการปฏิบัติงาน รวมทั้งขอความร่วมมือประชาชนปฏิบัติตามมาตรการหลักด้านสาธารณสุข หลังที่รัฐบาลผ่อนปรนมาตรการเพื่อดูแลเศรษฐกิจฐานรากแล้ว
ทั้งนี้ นายกรัฐมนตรีได้กล่าวถึงจํานวนตัวเลขผู้ป่วยติดเชื้อไวรัสโควิด-19 ที่ลดลงอย่างต่อเนื่อง ซึ่งส่วนใหญ่พบผู้ป่วยติดเชื้อที่เดินทางกลับมาจากต่างประเทศ และอยู่ในสถานกักกันโรค หรือ State Quarantine สะท้อนให้เห็นถึงประสิทธิภาพของมาตรการป้องกันการแพร่ระบาดของเชื้อไวรัสโควิด-19 ของไทย รวมถึงความก้าวหน้าในการพัฒนาวัคซีนเพื่อรักษาโควิด-19 ที่ได้รับความร่วมมือจากต่างประเทศ หน่วยงานที่เกี่ยวข้องกับการพัฒนาและวิจัยวัคซีน และภาคเอกชนด้วย
นายกรัฐมนตรียังกล่าวถึงกรณีประเทศญี่ปุ่นพิจารณาผ่อนปรนมาตรการโดยอนุญาตให้คนไทยเดินทางเข้าประเทศได้ว่า หากสถานการณ์การแพร่ระบาดของเชื้อไวรัสโควิด-19 ของไทยดีขึ้น อาจเปิดการท่องเที่ยวแต่ละประเทศไป โดยจะเป็นการท่องเที่ยวเชิงคุณภาพ มีมาตรการควบคุมการแพร่ระบาด หรือไทยอาจทําการท่องเที่ยวเชิงสุขภาพ เพื่อต้อนรับนักท่องเที่ยวในการฟื้นฟู รักษาพยาบาลในประเทศไทย อย่างไรก็ตาม ขณะนี้ยังไม่มีการพิจารณาเปิดน่านฟ้าเพราะจะต้องประเมินจากข้อมูลหลาย ๆ อย่าง
ในตอนท้าย นายกรัฐมนตรีเผยถึงกรณีการปรับคณะรัฐมนตรี จําเป็นต้องหารือกับพรรคร่วมรัฐบาลด้วย และมอบหมายให้ปรับความเข้าใจกันภายในพรรคกันเอง พร้อมกล่าวว่าในวันที่ 4 มิถุนายน จะเดินทางไปยังรัฐสภาเพื่อชี้แจงร่างพ.ร.บ. โอนงบประมาณรายจ่าย พ.ศ. 2563 และร่วมพิจารณาร่างพ.ร.บ. งบประมาณรายจ่ายประจําปี 2564 ด้วย
.............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับเจ้าหน้าที่ตรวจสอบกรณีลูกสาวกระทำพฤติกรรมไม่เหมาะสมกับแม่วัยชราที่จังหวัดอุดรธานี
วันพุธที่ 17 พฤษภาคม 2560
รมว.พม. กําชับเจ้าหน้าที่ตรวจสอบกรณีลูกสาวกระทําพฤติกรรมไม่เหมาะสมกับแม่วัยชราที่จังหวัดอุดรธานี
รมว.พม. กําชับเจ้าหน้าที่ตรวจสอบกรณีลูกสาวกระทําพฤติกรรมไม่เหมาะสมกับแม่วัยชราที่จังหวัดอุดรธานี
เมื่อวันที่ 16 พ.ค. 60เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า จากกรณีที่มีการโพสต์และแชร์คลิปภาพตามสื่อต่างๆ ซึ่งเป็นเหตุการณ์ของหญิงสาวคนหนึ่งลักษณะคล้ายเอาน้ําราดหญิงชราที่นอนอยู่ที่ระเบียงของคอนโดมิเนียม ในจังหวัดอุดรธานี นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้กําชับให้พัฒนาสังคมและความมั่นคงของมนุษย์จังหวัดอุดรธานี (พมจ.อุดรธานี) ร่วมกับหน่วยงานที่เกี่ยวข้อง ลงพื้นที่ตรวจสอบข้อเท็จจริงและประเมินสถานการณ์ทางสังคมของครอบครัว ว่ามีสาเหตุเกิดจากเรื่องใด ครอบครัวมีความประสงค์ให้ทางราชการช่วยเหลือ หรือไม่ เพื่อให้การช่วยเหลือตามความเหมาะสมต่อไป
นายณรงค์กล่าวเพิ่มเติมว่า จากการประสานงานในเบื้องต้น ทราบว่า พมจ.อุดรธานี และหน่วยงานที่เกี่ยวข้องได้ลงพื้นที่ตรวจสอบข้อเท็จจริงที่คอนโดดังกล่าวแล้ว แต่ยังไม่พบหญิงสาวและหญิงชราตามที่ปรากฏในคลิป และได้สอบถามข้อมูลเบื้องต้นจากเจ้าหน้าที่ของคอนโดฯ ทราบว่า หญิงสาวดังกล่าวอายุ 37 ปี อาศัยอยู่กับแม่อายุ 70 ปี ที่ป่วยเป็นอัมพฤกษ์และป่วยเป็นโรคเบาหวาน โดยจะเป็นผู้ดูแลแม่ตามลําพัง ซึ่งในวันนี้หญิงสาวได้พาแม่ไปรักษาอาการป่วยที่โรงพยาบาล จึงทําให้เจ้าหน้าที่ไม่ได้พบและสอบถามข้อเท็จจริง และ ผู้ว่าราชการจังหวัดอุดรธานี ได้มอบหมายให้ พมจ, และหน่วยงานที่เกี่ยวข้อง ลงพื้นที่ตรวจสอบข้อเท็จจริงอีกครั้ง เพื่อหาแนวทางในการช่วยเหลือตามความประสงค์ของครอบครัวดังกล่าวต่อไป
"ภาพที่ปรากฏตามสื่อนั้น ยังไม่มีข้อเท็จจริงที่ยุติว่า เกิดขึ้นเพราะสาเหตุใด จึงขอให้ประชาชนให้ความระมัดระวังในการเผยแพร่ต่อ และหากผู้ใดประสบกับปัญหาทางสังคม สามารถขอคําแนะนํา ปรึกษา หรือ แจ้งที่ศูนย์ช่วยเหลือสังคม สายด่วน โทร 1300 ตลอด 24 ชั่วโมง”นายณรงค์กล่าวในตอนท้าย